कभी इंग्लैंड में जेब काटने, चीन में नोटिस फाड़ने पर मिली सजा-ए-मौत
थाईलैंड में रानी की लीमोजीन कार के सामने आने के जुर्म में पांच लोगों को मौत की सजा सुनाई जा सकती है। इन सभी पर धारा 110 लगाई गई है, जिसमें कठोरतम सजा मृत्युदंड का प्रावधान है। आरोप साबित होने पर पांचों आरोपियों को मौत की सजा मिल सकती है। 
थाईलैंड में रानी की लीमोजीन कार के सामने आने के जुर्म में पांच लोगों को मौत की सजा सुनाई जा सकती है। इन सभी पर धारा 110 लगाई गई है, जिसमें कठोरतम सजा मृत्युदंड का प्रावधान है। आरोप साबित होने पर पांचों आरोपियों को मौत की सजा मिल सकती है।
तानाशाही के खिलाफ हुए विद्रोह की बरसी मना रहे थे आरोपी
मामला 14 अक्टूबर 2020 का है जब बैंकॉक में एक शांतिपूर्ण रैली निकाली गई थी। यह रैली 1973 में हुए एक विद्रोह की बरसी को मनाने के लिए आयोजित की गई थी। इस विद्रोह के कारण वहां एक दशक पुरानी सैन्य तानाशाही का खात्मा हुआ था।
रैली के दौरान सैकड़ों प्रदर्शनकारी गवर्नमेंट हाउस की तरफ मार्च कर रहे थे। थाईलैंड के प्रधानमंत्री का ऑफिस भी वहीं है। जिस समय प्रदर्शन चल रहा था, उसी समय उस रास्ते पर पर राजा महा वजिरालोंगकोर्न की पत्नी रानी सुथिदा और उनके 15 वर्षीय बेटे प्रिंस दिपांगकोर्न रासमीजोती लिमोजीन पर सवार होकर निकले थे।
आमतौर पर शाही काफिले में कड़ी सुरक्षा होती है। जनता के लिए रास्ते पहले ही बंद कर दिए जाते हैं। लेकिन इस बार ऐसा नहीं हुआ था। इस वजह से छात्र कार्यकर्ता बंकुएनुन पाओथोंग और उनके चार साथी रानी के काफिले के सामने आ गए थे। इन पर रानी का काफिला रोकने का आरोप लगा है।
इस पोल में अपने विचार साझा करते चलिए...
रानी के सुरक्षाकर्मियों से हाथापाई का आरोप
इस मामले के मुख्य आरोपी 23 साल के छात्र कार्यकर्ता बंकुएनुन पाओथोंग हैं जो लोगों के बीच फ्रांसिस के नाम से जाने जाते हैं। इन पांचों आरोपियों पर रानी की सुरक्षा में लगे पुलिस अधिकारियों के साथ हाथापाई करने का भी आरोप है। हालांकि, इन लोगों ने कार के सामने हाथ जरूर हिलाया था। लेकिन उस समय सोशल मीडिया पर वायरल हुई तस्वीर में कोई भी रानी की कार को नुकसान पहुंचाते नहीं दिख रहा है।
‘मैंने लोगों से रानी की कार से दूर हटने की अपील की’
हाल ही में एक इंटरव्यू में फ्रांसिस ने इस बात से इनकार किया कि उसे शाही काफिले के वहां से गुजरने के बारे में जानकारी थी। फ्रांसिस का कहना है कि रानी की कार देखने के बाद उन्होंने लोगों को वहां से दूर हटने का आग्रह किया था। उन्होंने कहा कि हम पर झूठा आरोप लगाया गया है कि रानी का रास्ता रोकने के लिए चार अन्य लोगों के साथ साजिश रची। लेकिन अगर वहां मौजूद लोगों ने देखा होगा कि मैंने उस दिन बचने और बचाने की ही कोशिश की थी।
सबसे खतरनाक आरोपों में फंसाए गए छात्र
फ्रांसिस का कहना है, ‘मेरा इरादा उन्हें नुकसान पहुंचाने का नहीं था।’ घटना के दो दिन बाद फ्रांसिस ने पुलिस के सामने सरडेंर कर दिया, जब उन पर धारा 110 के तहत आरोप लगाए गए। इस आरोप में दोष सिद्ध होने पर न्यूनतम सज़ा 16 साल की कैद है। लेकिन अगर ये साबित हो जाता है कि अभियुक्त की वजह से रानी की लाइफ खतरे में थी, तब आजीवन कारावास या मौत की सजा भी संभव है।
इतिहास में कई बार सामान्य अपराधों पर फांसी की सजा देने पर सवाल उठाए गए हैं। ज्यादातर ऐसे मामले राजशाही में आए हैं। 
जादू-टोने, डायन के नाम पर यूरोप में लोगों को फांसी
16वीं और 17वीं शताब्दी में, इंग्लैंड, स्कॉटलैंड और कई जर्मन राज्यों समेत पूरा यूरोप अंधविश्वास की गिरफ्त में था। लगभग 50 हजार लोगों को मृत्युदंड की सजा मिली। ज्यादातर महिलाओं पर जादू-टोना करने का आरोप लगाया गया। आरोप लगने के बाद अक्सर उन्हें फांसी पर लटकाने, जला देने के अलावा अलग-अलग तरीकों से मार डाला गया।
‘ब्लडी कोड’ कानून के जरिए छोटे अपराध में मृत्युदंड
18वीं और 19वीं सदी की शुरुआत में इंग्लैंड, वेल्स और आयरलैंड में ‘ब्लडी कोड’ एक कानून था। इसमें अलग-अलग अपराधों के लिए मौत की सजा दी जाती थी। इस अवधि के दौरान, ब्रिटिश लीगल सिस्टम ने छोटी-मोटी चोरी और पॉकेटमारी सहित कई अपराधों के लिए कैपटिल पनिशमेंट दिया। इसका नतीजा ये हुआ कि कई लोगों को छोटे अपराधों के लिए मौत की सजा दी गई।
बेटे की मृत्यु पर पिता को दी गई क्रूर मौत की सजा
18वीं सदी में फ्रांस में जीन सैलस नाम का एक व्यापारी था। जिस पर अपने बेटे की हत्या का गलत आरोप लगाया गया और उसे क्रूर मौत दी गई। जीन पर पहले बेटे की हत्या के लिए मुकदमा चलाया गया। उसे काफी यातनाएं दी गईं और फिर उसे मार डाला गया। सैलस आधिकारिक तौर पर कैथोलिक समाज में एक प्रोटेस्टेंट था। इस मामले ने धार्मिक असहिष्णुता के खतरों को भी उजागर किया था।
अधिकारी का अपमान करने पर मिलती थी फांसी
प्राचीन चीन में कुछ राजवंशों के तहत, सख्त कानून और कठोर दंड लागू किए गए थे, जिसके परिणामस्वरूप किसी अधिकारी का अनादर करना, सरकारी नोटिस को फाड़ना या सार्वजनिक संपत्ति को नुकसान पहुंचाने जैसे छोटे अपराधों के लिए भी फांसी दी जाती थी।
राजशाही में छोटी-छोटी बातों पर मृत्युदंड दिया जाना बड़ी बात नहीं है। कुछ देशों को आज भी सबसे ज्यादा मौत की सजा देने के लिए याद किया जाता है। 
राजा का विरोध करने पर रानी को मिली फांसी
लंदन की टेम्स नदी के किनार बनी भव्य इमारत टावर ऑफ लंदन एक ऐतिहासिक महल और जेल है। जो अलग-अलग अंग्रेजी राजाओं के शासनकाल के दौरान कई लोगों के फांसी का गवाह रही है। इस इमारत में राजा हेनरी III की दूसरी पत्नी ऐनी बोलिन राजा और सर थॉमस मोर जैसे प्रसिद्ध लोगों को फांसी पर चढ़ाया गया। इनलोगों ने हेनरी के कैथोलिक चर्च से अलग होने का विरोध किया था।
फ्रांसीसी क्रांति जिसमें राजा-रानी दोनों को मृत्युदंड
राजाओं की मनमानी, सेना में असंतोष, उच्च वर्ग को विशेष अधिकार समेत कई और मुद्दों के कारण शुरू हुई फ्रांसीसी क्रांति में भी बड़ी संख्या में लोगों को फांसी दी गई। इस क्रांति ने राजशाही को उखाड़ फेंका। लुईस XVI और रानी मैरी एंटोनेट को भी मौत की सजा दी गई थी।
धर्म त्यागने पर पर भी मिलती मौत की सजा
सऊदी अरब में राजतंत्र है। वहां फांसी की सजा को लगातार प्रयोग में लाया जाता है, जिसकी वजह से कई बार उसे आलोचना का सामना करना पड़ा है। देश में नशीली दवाओं की तस्करी, हत्या और धर्मत्याग सहित कई अपराधों के लिए फांसी दी जा सकती है।
राजनीतिक कंट्रोल के लिए रूस में दी जाती थी फांसी
रूस में जार के शासन में खासकर ‘इवान द टेरिबल’ और उसके बाद के रोमानोव राजवंश के शासनकाल के दौरान, कई बार फांसी का सजा के तौर पर इस्तेमाल किया गया। फांसी का डर राजनीतिक नियंत्रण बनाए रखने और खतरों को खत्म करने के लिए किया जाता था।